ΓΡΑΠΤΗ ΕΡΩΤΗΣΗ E-1717/00

υποβολή: Raffaele Costa (PPE-DE) προς την Επιτροπή

(29 Μαΐου 2000)

Θέμα: Η ιταλική πρόταση για κατάταξη σε ζώνες του στόχου 2

Η πρόταση σχετικά με την κατάταξη σε ζώνες του στόχου 2 των Διαρθρωτικών Ταμείων για την περίοδο 2000-2006 πουπέβαλε η Ιταλία από 1ης Οκτωβρίου 1999 απερρίφθη αρχικά λόγω της χρησιμοποίησης στοιχείων που δεν συμφωνούσαν με αυτά του Eurostat.

Παρά ταύτα, μέχρι σήμερα ούτε το τροποποιημένο και ορθό κείμενο- το οποίο αποσκοπεί στην ένταξη της περιφέρειας του Τορίνο- έχει γίνει οριστικώς αποδεκτό από την Ευρωπαϊκή Επιτροπή.

Η Γενική Διεύθυνση περιφερειακώνποθέσεωνποστηρίζει ότι η περιοχή του Τορίνο δεν μπορεί να ενταχθεί δεδομένου ότι το ποσοστό ανεργίας της δεν πληροί τα κριτήρια ένταξης στο στόχο 2, χωρίς πάντως να λαμβάνειπόψη ότι η Ιταλία είναι η μόνη χώρα της Ευρωπαϊκής Ένωσης που διαθέτει ταμείο προσωρινής ανεργίας. Οι εργαζόμενοι που είναι στο ταμείο προσωρινής ανεργίας δεν εμφανίζονται αμέσως στις καταστάσεις ανέργων, αλλά μετά από ορισμένους μήνες.

Η καθυστέρηση που συσσωρεύεται διαρκεί εδώ και αρκετούς μήνες και λειτουργεί σε μεγάλο βαθμό εις βάρος της οικονομίας της χώρας μας. Τα 9 τρις του κοινοτικού πλαισίου στήριξης 2000-2006 δεν μπορούν να δεσμευθούν και οι βόρειες περιφέρειες δεν έχουν τη δυνατότητα να χρησιμοποιήσουν ούτε άλλες μορφές διάθεσής τους σε εθνικό επίπεδο, δεδομένου ότι αφού δεν επετεύχθη συμφωνία σχετικά με το στόχο 2, παρεμποδίζεται και η έγκριση του χάρτη των κρατικών ενισχύσεων για την Κεντρική και Βόρεια Ιταλία.

Εν τω μεταξύ η ιταλική κυβέρνηση έχει δεχθεί τις άλλες κοινοτικές παρατηρήσεις, εν αναμονή της έγκρισης από τις περιφέρειες της νέας πρότασης που θαποβληθεί στις Βρυξέλλες.

Κατά την Επιτροπή, ποια είναι τα νέα εμπόδια που θα μπορούσαν να εμποδίσουν την θετική έκβαση του σχετικού αιτήματος;

Ποια είναι η προβλεπόμενη προθεσμία για την οριστική έγκριση της ιταλικής πρότασης;

Ποια είναι τα άλλα κράτη μέλη τα οποία, όπως η Ιταλία, δεν έχουν ακόμη λάβει την έγκριση των προτάσεων πουπέβαλαν ως προς τους στόχους της περιφερειακής πολιτικής καιφίστανται τις σχετικές οικονομικές συνέπειες;

Απάντηση του κ. Barnier εξ ονόματος της Επιτροπής

(4 Ιουλίου 2000)

Την 1 Οκτωβρίου 1999, οι ιταλικές αρχές διαβίβασαν στην Επιτροπή την πρότασή τους για την ταξινόμηση περιοχών κατά ζώνες, στο πλαίσιο του στόχου 2. Στις 11 Οκτωβρίου 1999, η Επιτροπή ενημέρωσε τις εν λόγω αρχές ότι η πρόταση αυτή δεν ήταν δυνατόν να γίνει αποδεκτή, δεδομένου ότι δεν πληρούσε τις διατάξεις του άρθρου 4 παράγραφος 4 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί των γενικών διατάξεων για τα διαρθρωτικά ταμεία(1), οι οποίες προβλέπουν ότι οι περιοχές που πληρούν τα κοινοτικά κριτήρια που αναφέρονται στις παραγράφους 5 και 6 του εν λόγω άρθρου, πρέπει να καλύπτουν τουλάχιστον το 50 % του επιλέξιμου πληθυσμού. Μόνο το 29,6 % του συνολικού επιλέξιμου πληθυσμού ανήκε σε ζώνες που πληρούν τα εν λόγω κριτήρια.

Κατά συνέπεια, η Επιτροπή κάλεσε τις ιταλικές αρχές να διαβιβάσουν επειγόντως τροποποιημένη πρόταση σύμφωνα με τον κανονισμό του Συμβουλίου. Οι τροποποιήσεις πρέπει να συνίστανται αφενός στην προσθήκη νέων ζωνών πληθυσμού έως 1,51 εκατ. κατοίκων, που ανταποκρίνονται στα κοινοτικά κριτήρια, και, αφετέρου, να αποκλεισθούν ζώνες ανάλογου πληθυσμού, οι οποίες προτάθηκαν αρχικά αλλά δεν πληρούν τα εν λόγω κριτήρια.

Όσον αφορά την επαρχία του Τορίνου, η Επιτροπή γνωστοποίησε στις ιταλικές αρχές ότι οι πλέον μειονεκτικές περιοχές της εν λόγω επαρχίας θα μπορούσαν κάλλιστα ναποβάλουν αίτηση επιλεξιμότητας στο πλαίσιο του στόχου 2, με βάση τα κριτήρια 7 έως 9 της παραγράφου 4 του προαναφερθέντος κανονισμού.

Η Επιτροπήπενθύμισε επανειλημμένα στις ιταλικές αρχές την ανάγκη να διαβιβαστεί επειγόντως αναθεωρημένη πρόταση, έτσι ώστε να μην ζημιωθούν οι συγκεκριμένες περιφέρειες. Από τη στιγμή που θα παραληφθεί η εν λόγω πρόταση, η Επιτροπή θα πράξει τα δέοντα για να εγκριθεί, το συντομότερο δυνατό, ο κατάλογος των ιταλικών περιοχών που είναι επιλέξιμες στο πλαίσιο του στόχου 2.

Η Ιταλία είναι το μοναδικό κράτος μέλος για το οποίο δεν κατέστη δυνατό να εγκριθεί η κατάταξη σε ζώνες στο πλαίσιο του στόχου 2.

(1) ΕΕ L 161 της 26.6.1999.